# ਬਾਲਵਾੜੀ ਦੇ ਬੱਚੇ ਸਿੱਖਣਾ ਪਸੰਦ ਕਰਦੇ ਹਨ

### ਬਾਲਵਾੜੀ (ਕਿੰਡਰਗਾਰਟਨ) ਕੀ ਹੈ?

## ਬਾਲਵਾੜੀ, ਬੱਚਿਆਂ ਵਾਸਤੇ ਸਕੂਲ ਸ਼ੁਰੂ ਕਰਨ ਤੋਂ ਪਹਿਲਾਂ ਦਾ ਸਿੱਖਿਆ ਪ੍ਰੋਗਰਾਮ ਹੈ।

## ਬਾਲਵਾੜੀ ਪ੍ਰੋਗਰਾਮਾਂ ਨੂੰ ਡਿਗਰੀ-ਯੋਗਤਾ ਪ੍ਰਾਪਤ ਅਧਿਆਪਕਾਂ ਦੁਆਰਾ ਪੜ੍ਹਾਇਆ ਜਾਂਦਾ ਹੈ। ਬਾਲਵਾੜੀ ਵਿਖੇ ਤੁਹਾਡਾ ਬੱਚਾ ਮਹੱਤਵਪੂਰਣ ਹੁਨਰਾਂ ਦਾ ਵਿਕਾਸ ਕਰੇਗਾ, ਜੋ ਉਹਨਾਂ ਨੂੰ ਸਕੂਲ ਵਾਸਤੇ ਤਿਆਰੀ ਕਰਨ ਵਿੱਚ ਮਦਦ ਕਰਨਗੇ।

### ਮੇਰੇ ਬੱਚੇ ਵਾਸਤੇ ਬਾਲਵਾੜੀ ਪ੍ਰੋਗਰਾਮ ਮਹੱਤਵਪੂਰਣ ਕਿਉਂ ਹੈ?

## ਬਾਲਵਾੜੀ ਵਿੱਚ ਜਾਣ ਵਾਲੇ ਬੱਚੇ ਅਜਿਹੇ ਹੁਨਰਾਂ ਦਾ ਵਿਕਾਸ ਕਰਦੇ ਹਨ, ਜੋ ਭਵਿੱਖ ਦੀ ਸਾਰੀ ਸਿੱਖਿਆ ਦੀ ਬੁਨਿਆਦ ਹਨ, ਜਿਵੇਂ ਕਿ ਪੜ੍ਹਨਾ, ਗਿਣਤੀ ਕਰਨਾ ਸਿੱਖਣਾ ਅਤੇ ਨੰਬਰਾਂ ਨੂੰ ਪਛਾਣਨਾ ਅਤੇ ਸਮੱਸਿਆਵਾਂ ਨੂੰ ਕਿਵੇਂ ਹੱਲ ਕਰਨਾ ਹੈ। ਤੁਹਾਡਾ ਬੱਚਾ ਖੇਡ ਰਾਹੀਂ ਸਿੱਖੇਗਾ, ਜੋ ਖੋਜ ਦਿਖਾਉਂਦੀ ਹੈ ਕਿ ਛੋਟੇ ਬੱਚਿਆਂ ਨੂੰ ਪੜ੍ਹਾਉਣ ਦਾ ਸਭ ਤੋਂ ਵਧੀਆ ਤਰੀਕਾ ਹੈ। ਬਾਲਵਾੜੀ ਵਿਖੇ ਤੁਹਾਡਾ ਬੱਚਾ ਨਵੇਂ ਦੋਸਤ ਬਣਾਏਗਾ ਅਤੇ ਵਿਸ਼ਵਾਸ ਅਤੇ ਸੁਤੰਤਰਤਾ ਦਾ ਨਿਰਮਾਣ ਕਰੇਗਾ।

### ਬਾਲਵਾੜੀ ਪ੍ਰੋਗਰਾਮ ਕੌਣ ਪ੍ਰਦਾਨ ਕਰਦਾ ਹੈ?

## ਬਾਲਵਾੜੀ ਪ੍ਰੋਗਰਾਮ ਜ਼ਿਆਦਾਤਰ ਲੰਬੇ ਦੈਨਿਕ ਸੰਭਾਲ ਕੇਂਦਰਾਂ ਵਿੱਚ ਅਤੇ ਨਾਲ ਹੀ ਇਕੱਲੇ ਬਾਲਵਾੜੀ ਸੇਵਾਵਾਂ ਵਿਖੇ ਵੀ ਉਪਲਬਧ ਹਨ।

### ਮੈਂ ਆਪਣੇ ਬੱਚੇ ਵਾਸਤੇ ਸਭ ਤੋਂ ਵਧੀਆ ਬਾਲਵਾੜੀ ਦੀ ਚੋਣ ਕਿਵੇਂ ਕਰਾਂ?

## ਇਹ ਜਾਂਚ ਕਰਨਾ ਵਧੀਆ ਹੈ ਕਿ ਕੀ ਸੇਵਾ ਸਰਕਾਰ ਵੱਲੋਂ ਮਿਲੀ ਸਹਾਇਤਾ ਨਾਲ ਚੱਲਦੀ ਬਾਲਵਾੜੀ ਪ੍ਰਦਾਨ ਕਰਦੀ ਹੈ – ਸੇਵਾ ਵਿੱਚ ਪ੍ਰਦਰਸ਼ਿਤ ਕੀਤੇ 'ਮਾਲੀ ਸਹਾਇਤਾ ਵਾਲੀ ਬਾਲਵਾੜੀ' ਸਰਟੀਫਿਕੇਟ ਨੂੰ ਲੱਭੋ।

## ਸਰਕਾਰ ਇੱਕ ਪ੍ਰਣਾਲੀ ਦੇ ਅਧੀਨ ਸਾਰੀਆਂ ਬਾਲਵਾੜੀਆਂ ਅਤੇ ਲੰਬੀ ਦੈਨਿਕ ਸੰਭਾਲ ਸੇਵਾਵਾਂ ਦੀ ਗੁਣਵੱਤਾ ਦਾ ਮੁਲਾਂਕਣ ਕਰਦੀ ਹੈ, ਜਿਸ ਨੂੰ ਨੈਸ਼ਨਲ ਕੁਆਲਟੀ ਫਰੇਮਵਰਕ ਕਹਿੰਦੇ ਹਨ, ਅਤੇ ਹਰੇਕ ਸੇਵਾ ਨੂੰ ਗੁਣਵੱਤਾ ਦਾ ਦਰਜਾ ਪ੍ਰਦਾਨ ਕਰਦੀ ਹੈ। ਸਾਰੀਆਂ ਸੇਵਾਵਾਂ ਨੂੰ ਲਾਜ਼ਮੀ ਤੌਰ ਤੇ ਆਪਣਾ ਦਰਜਾ ਪ੍ਰਦਰਸ਼ਤ ਕਰਨਾ ਚਾਹੀਦਾ ਹੈ। ਤੁਸੀਂ ਸੇਵਾ ਨੂੰ ਤੁਹਾਨੂੰ ਦਿਖਾਉਣ ਜਾਂ ਦੱਸਣ ਲਈ ਕਹਿ ਸਕਦੇ ਹੋ, ਕਿ ਉਹਨਾਂ ਨੂੰ ਕਿਹੜਾ ਦਰਜਾ ਮਿਲਿਆ ਹੈ।

## ਸੇਵਾ ਤੁਹਾਡੇ ਪਰਿਵਾਰ ਵਾਸਤੇ ਸਹੀ ਹੈ ਇਸ ਨੂੰ ਯਕੀਨੀ ਬਨਾਉਣ ਦਾ ਸਭ ਤੋਂ ਵਧੀਆ ਤਰੀਕਾ ਇਹ ਹੈ ਕਿ ਕਿਸੇ ਲੰਬੀ ਦੈਨਿਕ ਸੰਭਾਲ ਸੇਵਾ ਜਾਂ ਬਾਲਵਾੜੀ ਵਿਖੇ ਜਾਣਾ, ਆਸ-ਪਾਸ ਝਾਤ ਮਾਰਨੀ ਅਤੇ ਇਹ ਸਮਝਣ ਲਈ ਅਧਿਆਪਕਾਂ ਨਾਲ ਗੱਲ ਕਰਨੀ ਕਿ ਬਾਲਵਾੜੀ ਪ੍ਰੋਗਰਾਮ ਤੁਹਾਡੇ ਬੱਚੇ ਨੂੰ ਕੀ ਪੇਸ਼ਕਸ਼ ਕਰ ਸਕਦਾ ਹੈ।

### ਜੇ ਮੇਰਾ ਬੱਚਾ ਅਜੇ ਅੰਗਰੇਜ਼ੀ ਨਹੀਂ ਬੋਲ ਸਕਦਾ ਤਾਂ ਕੀ ਹੋਵੇਗਾ?

## ਬਾਲਵਾੜੀ ਵਾਲੇ ਅਧਿਆਪਕ ਪ੍ਰੋਗਰਾਮ ਵਿੱਚ ਸਾਰੇ ਬੱਚਿਆਂ ਨੂੰ ਸ਼ਾਮਲ ਕਰਦੇ ਹਨ, ਇਸ ਕਰਕੇ ਜੋ ਬੱਚੇ ਅੰਗਰੇਜ਼ੀ ਨਹੀਂ ਬੋਲਦੇ, ਉਹਨਾਂ ਕੋਲ ਦੂਸਰਿਆਂ ਵਾਂਗ ਖੇਡਣ ਅਤੇ ਸਿੱਖਣ ਦੇ ਉਹੀ ਮੌਕੇ ਹੋਣਗੇ।

## ਕੁਝ ਬਾਲਵਾੜੀਆਂ ਵਿੱਚ ਦੋਭਾਸ਼ਾਈ ਸਿੱਖਿਅਕ ਵੀ ਹੋ ਸਕਦੇ ਹਨ, ਜੋ ਉਹਨਾਂ ਬੱਚਿਆਂ ਵਾਸਤੇ ਵਧੀਕ ਮਦਦ ਦੀ ਪੇਸ਼ਕਸ਼ ਕਰ ਸਕਦੇ ਹਨ, ਜੋ ਅੰਗਰੇਜ਼ੀ ਘੱਟ ਜਾਂ ਬਿਲਕੁਲ ਨਹੀਂ ਬੋਲਦੇ ਹਨ।

### ਬਾਲਵਾੜੀ ਦੀ ਲਾਗਤ ਕਿੰਨੀ ਹੁੰਦੀ ਹੈ?

## ਸਰਕਾਰ ਸਾਰੇ ਬੱਚਿਆਂ ਨੂੰ ਸਕੂਲ ਤੋਂ ਪਹਿਲਾਂ ਵਾਲੇ ਸਾਲ ਵਿੱਚ 15 ਘੰਟੇ ਬਾਲਵਾੜੀ ਵਿੱਚ ਹਾਜ਼ਰੀ ਭਰਨ ਵਾਸਤੇ ਮਾਲੀ ਸਹਾਇਤਾ ਪ੍ਰਦਾਨ ਕਰਦੀ ਹੈ। ਜ਼ਿਆਦਾਤਰ ਸੇਵਾਵਾਂ ਸਰਕਾਰੀ ਫੰਡਾਂ ਤੋਂ ਇਲਾਵਾ ਫੀਸ ਵੀ ਵਸੂਲਦੀਆਂ ਹਨ।

## ਕੁਝ ਪਰਿਵਾਰ ਵਾਧੂ ਫੀਸਾਂ ਦੀ ਲਾਗਤ ਵਿੱਚ ਮਦਦ ਲੈਣ ਲਈ ਸਬਸਿਡੀ ਪ੍ਰਾਪਤ ਕਰਨ ਦੇ ਯੋਗ ਹੋ ਸਕਦੇ ਹਨ, ਉਦਾਹਰਣ ਲਈ ਸਿਹਤ ਸੰਭਾਲ (ਹੈਲਥ ਕੇਅਰ) ਕਾਰਡਾਂ ਜਾਂ ਮਾਨਵੀ ਵੀਜ਼ਿਆਂ ਵਾਲੇ ਪਰਿਵਾਰ। ਵਧੇਰੇ ਜਾਣਕਾਰੀ ਵਾਸਤੇ ਬਾਲਵਾੜੀ ਸੇਵਾ ਨਾਲ ਗੱਲ ਕਰੋ।

### ਮੈਂ ਆਪਣੇ ਬੱਚੇ ਨੂੰ ਕਿੰਡਰਗਾਰਟਨ ਵਿੱਚ ਕਿਵੇਂ ਦਾਖਲ ਕਰਾਂ?

## ਜੇ ਤੁਸੀਂ ਜਾਣਦੇ ਹੋ ਕਿ ਕਿਹੜੀ ਬਾਲਵਾੜੀ ਸੇਵਾ ਵਿੱਚ ਤੁਸੀਂ ਆਪਣੇ ਬੱਚੇ ਨੂੰ ਭੇਜਣਾ ਚਾਹੁੰਦੇ ਹੋ ਤਾਂ ਤੁਸੀਂ ਦਾਖਲੇ ਲਈ ਉਹਨਾਂ ਨਾਲ ਸੰਪਰਕ ਕਰ ਸਕਦੇ ਹੋ। ਬਹੁਤ ਸਾਰੀਆਂ ਸਥਾਨਕ ਕੌਂਸਿਲਾਂ ਕੋਲ ਬਾਲਵਾੜੀ ਕੇਂਦਰੀ ਦਾਖਲਾ ਸਕੀਮਾਂ ਹਨ, ਤਾਂ ਜੋ ਤੁਸੀਂ ਆਪਣੇ ਖੇਤਰ ਵਿੱਚ ਬਾਲਵਾੜੀ ਪ੍ਰੋਗਰਾਮ ਵਿੱਚ ਦਾਖਲ ਹੋਣ ਲਈ ਆਪਣੀ ਸਥਾਨਕ ਕੌਂਸਿਲ ਨਾਲ ਸੰਪਰਕ ਕਰੋ, ਜਾਂ ਆਪਣੀ ਸਥਾਨਕ ਮਾਂ ਅਤੇ ਬਾਲ ਸਿਹਤ ਨਰਸ ਨੂੰ ਪੁੱਛੋ।

## ਜ਼ਿਆਦਾਤਰ ਬਾਲਵਾੜੀਆਂ ਅਗਲੇ ਸਾਲ ਵਾਸਤੇ ਬੱਚਿਆਂ ਨੂੰ ਸਾਲ ਦੇ ਮੱਧ ਵਿੱਚ ਦਾਖਲਾ ਦਿੰਦੀਆਂ ਹਨ। ਬਹੁਤ ਸਾਰੇ ਬਾਲਵਾੜੀਆਂ ਕੋਲ ਉਡੀਕ ਵਾਲੀਆਂ ਸੂਚੀਆਂ ਹਨ, ਇਸ ਕਰਕੇ ਜਿੰਨੀ ਜਲਦੀ ਸੰਭਵ ਹੋਵੇ ਆਪਣੇ ਬੱਚੇ ਨੂੰ ਦਾਖਲ ਕਰਵਾਉਣਾ ਇੱਕ ਵਧੀਆ ਵਿਚਾਰ ਹੈ, ਤਾਂ ਜੋ ਤੁਹਾਡੇ ਵੱਲੋਂ ਪਸੰਦ ਕੀਤੀ ਜਾਣ ਵਾਲੀ ਜਗ੍ਹਾ ਵਿੱਚ ਸਥਾਨ ਪ੍ਰਾਪਤ ਕਰਨ ਦਾ ਸਭ ਤੋਂ ਵਧੀਆ ਮੌਕਾ ਮਿਲ ਸਕੇ।

## ਵਧੇਰੇ ਪਤਾ ਕਰੋ

### ਵੈੱਬਸਾਈਟਾਂ

## ਆਪਣੇ ਪਰਿਵਾਰ ਵਾਸਤੇ ਸਹੀ ਬਾਲਵਾੜੀ ਲੱਭਣ ਬਾਰੇ ਸਲਾਹ ਪ੍ਰਾਪਤ ਕਰੋ:

## [www.education.vic.gov.au/parents/childcare-kindergarten/Pages/default.aspx](http://www.education.vic.gov.au/parents/childcare-kindergarten/Pages/default.aspx)

## ਆਪਣੇ ਖੇਤਰ ਵਿੱਚ ਬਾਲਵਾੜੀ ਦੀ ਤਲਾਸ਼ ਕਰੋ:

## [www.education.vic.gov.au/findaservice/Home.aspx](http://www.education.vic.gov.au/findaservice/Home.aspx)

### ਟੈਲੀਫੋਨ

## ਉੱਤਰ ਪੂਰਬੀ ਵਿਕਟੋਰੀਆ 1300 333 231

## ਉੱਤਰ ਪੱਛਮੀ ਵਿਕਟੋਰੀਆ 1300 338 691

## ਦੱਖਣ ਪੂਰਬੀ ਵਿਕਟੋਰੀਆ 1300 338 738

## ਦੱਖਣ ਪੱਛਮੀ ਵਿਕਟੋਰੀਆ 1300 333 232

## ਆਪਣੀ ਭਾਸ਼ਾ ਵਿੱਚ ਮਦਦ ਪ੍ਰਾਪਤ ਕਰਨ ਲਈ:

* ਰਾਸ਼ਟਰੀ ਅਨੁਵਾਦ ਅਤੇ ਦੁਭਾਸ਼ੀਆ ਸੇਵਾ ਨੂੰ 131 450 ਉੱਤੇ ਫੋਨ ਕਰੋ
* ਉਹਨਾਂ ਨੂੰ ਆਪਣੇ ਖੇਤਰ ਵਾਸਤੇ ਨੰਬਰ ਉੱਤੇ ਫੋਨ ਕਰਨ ਲਈ ਕਹੋ (ਉੱਪਰ ਵੇਖੋ)
* ਉਹ ਫ਼ੋਨ ਉੱਤੇ ਹੀ ਰਹਿਣਗੇ ਅਤੇ ਅਨੁਵਾਦ ਕਰਨਗੇ।